recursal/SuperWikiNEXT-32B huggingface dataset:
**Oʻzbekiston milliy universitetining ilmiy kutubxonasi**, Mirzo Ulugʻbek nomidagi Oʻzbekiston milliy universitetining ilmiy kutubxonasi — Oʻzbekiston Respublikasidagi qadimiy va yirik kutubxonalardan biri. Tarkibi va miqdori jihatdan Oʻrta Osiyo va Qozogʻiston davlatlari oliy oʻquv yurtlari kutubxonalari ichida eng yirigi. 1918-yil Toshkent shahrida Turkiston xalq universitetining Asosiy kutubxonasi sifatida tashkil etilgan; 1968-yildan Toshkent davlat universiteti kutubxonasi deb ataladi; 1969-yilda "ilmiy kutubxona" maqomi berildi; 1976-yildan Oʻzbekiston Respublikasidagi oliy oʻquv yurtlari kutubxonalarining ilmiymetodik markazi. 1995-yildan hozirgi nomda. Kutubxona fondida 3 mln. dan ortiq turli fan sohalariga doir adabiyotlar mavjud (2005); har yili bir necha 10 ming dona kitob oladi. Kutubxonaning darsliklar va oʻquv qoʻllanmalari, ilmiy va maʼlumotnoma adabiyotlar fondi, xorijiy tildagi adabiyotlar va davriy nashrlar fondi muhim ahamiyatga ega. 1926-yildan Oʻrta Osiyoda, 1938-yildan ittifoqda chop etilgan kitob va jurnallarning majburiy nusxasini ola boshlagan.

Kutubxona fondida nodir qoʻlyozmalar, litografiyada bosilgan asarlar, fan sohalariga oid sharq va gʻarb tillarida noyob yodgorliklar, olimlarning shaxsiy kitoblari bor.

Ilmiy kutubxonada kitob fondini toʻldirish, kitoblarga ilmiy ishlov berish va kataloglashtirish, kitob fondini sakdash, ilmiy bibliografiya, gʻoyaviytarbiyaviy ishlar, ilmiy metodik ishlar, kitobxonlarga xizmat koʻrsatish, kutubxonachilik, bibliografik va axborot jarayonlarini mexanizatsiyalash va avtomatlashtirish boʻlimlari faoliyat koʻrsatadi, kompyuter xonasi bor. Bundan tashqari ilmiy kutubxonaning universitet asosiy binosi va shiftlarida joylashgan shoxobchalari mavjud. Ilmiy kutubxona ilmiy kitoblar, shiftlardagi 14 sohadagi oʻquv kutubxonalari boʻlimlari, 16 oʻquv zallari (700 oʻrinli) orqali kitobxonlarga xizmat koʻrsatadi (2005). Maxsus zallarda yangi adabiyotlar bilan tanishtirish uchun "Axborot haftaliklari", "Kafedralar kuni", "Mutaxassislar kuni", "Diplomantlar kuni" kabi koʻrgazmalar uyushtiradi.

Ilmiy kutubxona Oʻzbekiston Respublikasi oliy oʻquv yurtlari boʻyicha Kutubxonalararo abonementning muvofiqlashtiruvchi markazi, oliy va maxsus oʻquv yurtlari kutubxonalarining metodik markazi sifatida respublikadagi 65 ta oliy oʻquv yurtlari kutubxonalariga maʼlumotnomalar, maslahatlar, metodik yordam ishlarini amalga oshiradi. Xorijiy mamlakatlar (AQSH, Buyuk Britaniya, Germaniya, Fransiya, Yaponiya va boshqalar) bilan hamkorlik qiladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Fansub**, shuningdek *fansub*, fansub (inglizcha *fansub* dan *kuzatuv qogʻozi*, **fan** subtitrlarining qisqartmasi — *"havaskor subtitrlar"*) — muxlislar tomonidan tarjima qilingan va rasmiy distribyutorlardan mustaqil ravishda chiqarilgan ona tilidagi subtitrlari bilan video material (koʻpincha anime).

Ushbu rasmda qoʻshiqning boshlanishini bilan fansubning namunasi keltirilgan. Turli ranglarda taʼkidlangan katakana va ingliz tilidagi tarjima foydalanilgan. Shuningdek, qoʻshiqda aytilgan matnning bir qismi qalin shrift bilan yozilgan.

Fansubning paydo boʻlishi
-------------------------

Dastlab, subtitrlar kassetalarga yozilgunga qadar faqat studiyalarda videolar ustiga qoʻyilgan. Biroq, 1980-yillarning oʻrtalarida oʻziga xos vaziyat yuzaga keldi — 1986 — yilda Qoʻshma Shtatlarda *Robotech* seriyasining chiqarilishi bilan animening mashhurligi sezilarli darajada oshdi, garchi juda tor doiralarda boʻlsa ham, bu mohiyatan paydo boʻldi. Sanʼatning yangi turiga qiziqishning mantiqiy ortishi bilan birga boʻlgan ushbu hodisa oʻz davri uchun ajoyib multimedia imkoniyatlariga ega boʻlgan va maʼlum harakatlar bilan subtitrlarni qoʻshishga imkon beradigan Commodore Amiga shaxsiy kompyuterlari bozorida paydo boʻlishi bilan muvaffaqiyatli mos keldi.

Manbalar
--------

1. ↑  *Brenner, Robin E. Manga va Animeni tushunish. - Greenwood Publishing Group*, 2007 — 295. - 356 bet. ISBN 978-0-31-309448-4.

|  |  |
| --- | --- |
| Anime va manga | *Anime va mangaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |

| * k
* m
* t
Anime va manga |
| --- |
| 
* Vikiiqtibosdagi „Anime"
* Logotip VikiomborVikiombordagi "**Anime**" va "**Manga**"

 |  |
| Anime | 
* Tarix
* Sanoat
* OVA
* ONA
* Musiqa
* Fansub

 |
| Manga | 
* Tarix
* Dodzinsi
* Mangaka
* Ranobe
* Skanleyt

 |
| Maqsadli auditoriya boʻyicha | 
* Kodomo
* Syodzyo
* Dzyosey
* Syonen
* Seynen

 |
| Muayyan mavzu boʻyicha | 
* Spokon
* Tokusatsu
* Sentay
* Maxo-syodzyo
* Etti
* Mexa
* Garem
* Xentay (lolikon, syotakon, eroguro, futanari, tentakli)
* Yuri
* Yaoy
* Syonen-ay
* Bara

 |
| Oʻyinlar | 
* Eroge (BL-o'yini
* Otome-o'yini)
* Vizual roman

 |
| Madaniyat | 
* Kospley
* AMV
* Anime-festival
* Moe
* Fanservis
* Atamalar va tushunchalar
* Dodzin

 |
| **Anime va manga haqidagi portal** |
**Islomiy arab universiteti** (bengalcha: *ইসলামি আরবি বিশ্ববিদ্যালয়* ) Bangladeshning Dakka shahridagi Muhammadpur Thana shahrida joylashgan davlat universitetidir. U mahalliylashtirilgan kampus o'rniga Bangladesh bo'ylab bir qator *fazil* (bakalavr) va *komil* (magistr) darajadagi madrasalardagi ta'lim orqali faoliyat yuritadi.

Islomiy arab universiteti ochishga 2013-yil 18-sentyabrda parlamentda Islom arab universiteti to‘g‘risidagi qonun loyihasi asosida ruxsat etilgan. U Bangladeshdagi barcha 1500 ta *fozil* (bakalavr) va *komil* (magistr) darajadagi madrasalarga rahbarlik qiladi. Dastlab u Gazipurdagi Bangladesh o'qituvchilarini tayyorlash institutida joylashgan edi.

Yana qarang
-----------

* Islomiy ta'lim muassasalari ro'yxati

Havolalar
---------

* iau.edu.bd


1. ↑  „Bill tabled to set up Islami Arabic University". *bdnews24.com* (13-fevral 2013-yil).
2. ↑  „Law passed to modernise madrasa education". *The Daily Star* (19-sentyabr 2013-yil).
3. ↑  *Chowdhury, Kamran Reza*. „House passes Arabic university law, amends village court act". *Dhaka Tribune* (19-sentyabr 2013-yil).
**Ferroqotishmalar** - temir (Fe)ning kremniy (Si), marganets (Mg), xrom (Cr) va boshqa elementlar bilan qotishmalari. Metallurgiya sanoati uchun xom ashyo (chala mahsulot) hisoblanadi. Tarkibida temir faqat qoʻshimcha sifatida ishlatilgan baʼzi qotishmalar (mas, silikomarganets, silikokaltsiy) hamda texnik jihatdan sof boʻlgan baʼzi metallar va nometallar (metall marganets, metall xrom, kristall kremniy) ham shartli ravishda F. jumlasiga kiritiladi. F.ning suyuqlanish temperaturasi sof metallning suyuqlanish trasidan pastroq boʻladi. Shuning uchun F. suyuq poʻlatga qoʻshilganda ular osongina eriydi. F. rudalar yoki konsentrlangan elektr pechlar va suyuklantirish shaxtalari (gorn)larda olinadi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Baytush Sharaf Adarsha Komil madrasasi** ( arabcha: ; bengalcha: *বায়তুশ শরফ আদর্শ কামিল মাদ্রাসা)*) Bangladeshdagi diniy taʼlim muassasasi va aliya madrasasidir. Madrasa 1982-yilda Shoh So‘fi Abdujabbor tomonidan tashkil etilgan. Madrasa Dhanialapara hududida, Chittagong shahridagi Double Mooring Thana hududi ostida joylashgan. Bu madrasa 2019-yilda Madrasa Taʼlim Kengashi qoshida oʻtkazilgan Daxil imtihonida boʻlim darajasi bo'yicha birinchi oʻrinni egallagan.

Tarixi
------

Baytush Sharaf madrasasi dastlab beshta ta'lim yo'nalishi bilan faoliyatini boshlangan. Keyinchalik, 1994-yilga kelib, madrasa asta-sekin Komil darajasiga ko'tarildi. Daxil va Olim darajasida fan va gumanitar fanlar bo'yicha darslar davom etmoqda. Fozil va Komil darajalari 2006-yilda Bangladeshdagi Islomiy universitetiga oliy ma'lumot olish uchun qo'shilgan. Keyin 2016-2017-yilgi sessiyada Islom arab universiteti qoshida ikkita fan bo‘yicha imtiyozli kurs joriy etildi: Qur'on va Islomshunoslik hamda Hadis.

Infratuzilma
------------

Madrasa maʼmuriy faoliyat va oʻqitish uchun moʻljallangan ikkita "L" shaklidagi besh qavatli binodan iborat. Shuningdek, talabalar turar joyi uchun besh qavatli yotoqxona binosi barpo etilgan. U Hafiz Abdurahim yotoqxonasi nomi bilan tanilgan.

### Kutubxona boshqaruvi

Madrasa o‘quv binosining ikkinchi qavatida kutubxona joylashgan. Shuningdek, madrasa kampusida "Baytush Sharaf islom tadqiqot markazi" kutubxonasi ham faoliyat olib boradi.

### Yotoqxona tizimi

Madrasada yotoqxonalar mavjud. U Hafiz Abdurahim yotoqxonasi nomi bilan tanilgan. Unda 350 ga yaqin talaba joylashishi mumkin.

Havolalar
---------

* Rasmiy veb-sayt
* Google xarita


1. ↑  „BAITUSH SHARAF ADARSHA KAMIL MADRASAH". *104395.ebmeb.gov.bd*. Qaraldi: 29-may 2023-yil.
2. ↑  **{{Yangiliklar manbasi}} andozasidan foydalanishda `title=` parametri belgilanishi kerak**.
3. ↑  „Alim\_2023 Privet Registration" (PDF). *Bangladesh Madrasah Education Board (bmeb.gov.bd)*. Qaraldi: 29-may 2023-yil.
4. ↑  **{{Yangiliklar manbasi}} andozasidan foydalanishda `title=` parametri belgilanishi kerak**.
5. ↑  „Popular Madrasah of Chittagong, "Baitush Sharaf"". *CTG POST NEWS* (20-iyul 2022-yil). Qaraldi: 7-iyun 2023-yil.
6. ↑  **{{Yangiliklar manbasi}} andozasidan foydalanishda `title=` parametri belgilanishi kerak**.
**Zaharli zamburugʻlar** - tarki bida turli zaharli moddalar (mas, alkaloidlar) boʻladigan zamburugʻlar. Koʻpchilik zaharli zamburugʻlarning alkaloidlari, asosan, hazm organlariga taʼsir etadi. Maye, don ekinlarida uchraydigan qorakuya (qoramigʻ — Claviceps rifigea)ning qattiq qora sklerotsiysi tarkibida alkaloidlar odam va hayvonlarning meʼda, ichak va boshqa organlarini zaharlaydi. Zaharli zamburugʻlar alkaloidlaridan ayrimlari tugʻish jarayonini jadallashtirish uchun oz miqdorda ishlatiladi. Fuzarium va vertitsillium turkumidagi baʼzi zamburugʻlar qoramollar va turli toksikoz kasalliklarini paydo qiladi. Aksari qoʻziqorinlar (mas, Helvella) tarkibidagi gelvella kislota oshqozon va ichaklarni zaharlaydi.

Manbalar
--------

1. ↑  Блинова Л. Недбаевская Н. Ленинградская АЭС: радио-экологический мониторинг. НИМБ, 1995, № 2-3, с.24-30
2. ↑  Радиоактивные грибы в Ленинградской области
3. ↑  OʻzME. Birinchi jild. Toshkent, 2000-yil

Havolalar
---------

* Справочник Грибника. Ядовитые грибы

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Markaziy afrika**, Ekvatorial Afrika — Afrikadagi tabiiy oblast. Afrikaning Atlantika okeanidan Sharqiy Afrika yassitogʻligining 3° shahrik. bilan 13° j.k. oʻrtasidagi yerlarni va Gvineya qoʻltigʻidagi vulkan orollarini oʻz ichiga oladi. Re-lyefiga koʻra 3 qismga boʻlinadi: 1) Kongo botigʻi (botiq tubining dengiz sathidan balandligi 300-500 m) — bu yerda ustini qalin choʻkindi jinslar qoplagan tekisliklar asosiy oʻrin tutadi; 2) chekkadagi qirlar — shim.da Azande yoki Banda qirlari va Angola yassitogʻliklari (balandligi shim. va garbida 500-1000 m, jan.da 1000 m dan ortiq), bu yerlarda usti bir oz pastbaland peneplenlar va yassi qirlar koʻp uchraydi. Koʻp qismida qad. kristall jinsli zamini yer yuzasiga chiqib yotadi. Soʻnmagan Kamerun vulkani (4070 m) atrofida relyef ayniqsa pastbaland; 3) Atlantika boʻyi akku-mulyativ pasttekisligi. 3° shahrik. bilan 2— 3° j.k. orasida, iqlimi ekvatorial iqlim, yil boʻyi sernam. Yillik yogʻin 1500 mm dan ortiq (Kamerunning gʻarbiy yon bagʻrida 10000 mm dan koʻproq); shim. va jan.da subekvatorial iqlim, yogʻin yozda yogʻadi (yiliga 1000 mm dan koʻp), Atlantika sohilida Lopes burnidan jan.da tropik iqlim; yogʻin 200- 300 mm. Harorat hamma joyda yuqori (25—28°). Dare koʻp, hammasi sersuv. Eng yirik daryolari — Kongo (Zair) va uning irmoklari (Ubangi, Kasai va boshqalar), Sanaga, Ogove, Kvanza. Daryolar gidroenergiyaga boy. Ekvatorial iqlim zonasida doim yashil ekvatorial oʻrmonlar bor, shim. va jan.da quruq mavsumda barg tashlaydigan oʻrmonlar va boʻliq ugli savannalar uchraydi. Lundakatanga qirlarida barg toʻkadigan savanna, Kongo daryosi etagidan jan.da tipik savanna oʻrmonlari, daryo etaklarida mangra chakalakzorlari bor. Kamerun togʻida togʻ-oʻrmon va togʻoʻtloq oʻsimliklari oʻsadi. Hayvonot dunyosi Efiopiya oblastiga mansub. Markaziy Afrikada Kamerun, Markaziy Afrika Respublikasi, Gabon, Kongo Demokratik Respublikasi, Kongo Respublikasi, Zambiya, Chad, Angola, Ekvator Gvineyasi, San-Tome va Prinsipi davlatlari joylashgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Xronika -** voqealarning xronologik tartibda, xuddi vaqt chizig'ida joylashuvi hisoblanadi. Odatda, tarixiy ahamiyatga ega voqealar va mahalliy voqealar uchun teng vazn beriladi, uning maqsadi **yilnomachi** nuqtai nazaridan sodir bo'lgan voqealarni yozib olishdir. Jahon tarixini aks ettiruvchi yilnoma universal yilnomadir. Bu hikoya yoki tarixdan farqli o'laroq, muallif sharhlash va tahlil qilish uchun voqealarni tanlaydi va muallif muhim yoki ahamiyatli deb hisoblamagan voqealarni istisno qiladi.

Xronikalar uchun ma'lumot manbalari turlicha. Ba'zilari yilnomachining to'g'ridan-to'g'ri bilimlaridan, boshqalari guvohlar yoki voqealar ishtirokchilaridan yozilgan, boshqalari esa og'zaki an'analar orqali avloddan - avlodga o'tadigan hikoyalardir.  Ba'zilar nizomlar, xatlar va oldingi yilnomalar kabi yozma materiallardan foydalanganlar.  Yana boshqalari afsonaviy maqomga ega bo'lgan, kelib chiqishi noma'lum ertaklardir.  Kopirayterlar, shuningdek, ijodiy nusxa ko'chirish, tuzatishlar kiritish yoki asl yilnomachiga mavjud bo'lmagan ma'lumotlar bilan yilnomani yangilash yoki davom ettirishda yilnomalarni o'zgartirdilar.  Muayyan xronikalarning ishonchliligini aniqlash tarixchilar uchun muhimdir. 

Ko'pgina gazetalar va boshqa davriy adabiyotlar o'z nomining bir qismi sifatida "xronika" ni qabul qildilar. Turli fantastik hikoyalar ham o'zlarining hikoyalarida epik mutanosiblik taassurotini berish uchun "xronika" ni o'z sarlavhalarining bir qismi sifatida qabul qildilar.

Olimlar xronika janrini ikki kichik guruhga ajratadilar: jonli yilnomalar va oʻlik yilnomalar. *O'lik* xronika - bu muallif yozilgunga qadar voqealar ro'yxatini to'playdi, lekin ular sodir bo'lgan voqealarni yozmaydi. *Jonli* xronika - bu bir yoki bir nechta mualliflar yilnomaga muntazam ravishda qo'shib, ular sodir bo'lganidan keyin qisqa vaqt o'tmay zamonaviy voqealarni yozib olish. Ma'lumotlarning tezkorligi sababli, tarixchilar o'liklardan ko'ra jonli yilnomalarni, masalan, yilnomalarni qadrlashadi.

Bu atama ko'pincha o'rta asrlarda yilnomachi tomonidan biron bir mamlakatda sodir bo'lgan tarixiy voqealarni yoki zodagon yoki ruhoniyning hayotini tasvirlaydigan kitobga ishora qiladi, garchi u ommaviy voqealarni qayd etishda ham qo'llaniladi. Retrospektiv ( *o'lik* ) va zamonaviy ( *jonli* ) yozuvlarni birlashtirgan eng qadimgi o'rta asr xronikasi 431 yildan 911 yilgacha bo'lgan Irlandiya yilnomasi 

Qancha yilnomalar mavjudligini aytish mumkin emas, chunki janrning ta'rifidagi ko'p noaniqliklar nimani kiritish kerak yoki kiritmaslik kerakligini aniq farqlashni imkonsiz qiladi. Biroq, *O'rta asrlar yilnomasi entsiklopediyasida* eramizning 300-1500 yillari orasida yozilgan 2500 ga yaqin asar ro'yxati keltirilgan.

Manbalar
--------

1. 1 2 3 4 5  Elisabeth M. C. Van Houts, *Memory and Gender in Medieval Europe: 900–1200* (Toronto; Buffalo : University of Toronto Press, 1999), pp. 19–20.
2. ↑  Roy Flechner, '"The Chronicle of Ireland: Then and Now" *Early Medieval Europe* v.21:4(2013) 422-54 Article doi:10.1111/emed.12025
**Ilmiy-ommabop kino** – ilmiy kino turi. Barcha ilm jabhalari – fan, texnika muvaffaqiyatlari targʻib qilinadi, ijtimoiy-siyosiy va madaniy qayotning turli jihatlarini aks ettiradi. Ilk bor 1897-yilda koʻrsatilgan. Ilmiy publitsistika va kinojurnal shaklida boʻladi. Tabiat va jamiyat taraqqiyoti qonuniyatlarini xulosalab koʻrsatadi, murakkab ilmiy muammolarni ommaga tushunarli qilib yetkazadi. Oʻzbekistonda imiy-ommabop kino ishlab chiqaruvchi Oʻzbekiston Respublikasi ilmiy-ommabop va hujjatli filmlar kinostudiyasi bor. „Gʻoʻza zararkunandalariga qarshi kurash" (rejissyor N. Saidov), „Xalqobod" (rejissyor I. Gibalevich), „Oʻzbek atlasi" (rejissyor S. Davlatov), „Suv keldi", „Turnalar choʻli" (rejissyor D. Salimoye) va boshqalar filmlar shu studiyada ishlab chiqarilgan.

Adabiyotlar
-----------

* Oʻzbekiston milliy ensiklopediyasi. Birinchi jild. Toshkent, 2000-yil.

  


|  |  |
| --- | --- |
| Stub ikona | *Kinematografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* NKC: ph124351

 |
„**No Son of Mine**" (tarjimasi „Senday oʻgʻlim yoʻq") — Genesis ingliz rok musiqa guruhi ijro etgan qoʻshiq. Guruhning 1991-yilgi „We Can't Dance" nomli 14-albomining asosiy singli oʻlaroq chiqarilgan.

Qoʻshiq Buyuk Britaniya singllar xit-paradida 6-, AQShning *Billboard* Hot 100 xit paradida esa 12-pogʻonagacha koʻtarilgan. Shuningdek, bir necha Yevropa davlatida eng yuqori oʻntalik safiga kirgan. Kanadaning RPM singllar xit-paradida besh hafta davomida birinchi pogʻonada turgan.

Qoʻshiqda uydagi zoʻravonlikdan qutilish uchun qochib ketgan oʻgʻil haqida hikoya qilinadi. Uyga qaytishga uringanida, otasi uni qabul qilmaydi. Guruh qoʻshiqchisi Phil Collins bergan intervyularida qoʻshiqda atayin qahramon yoki uning onasi zoʻravonlik qurboni ekanligi oshkor qilinmaganini aytgan.

Musiqasi
--------

Genesis 2007-yilda „No Son of Mine" qoʻshigʻini ijro etmoqda
Qoʻshiqning kirishidan oldin hamda ikkinchi bandidan oldin oʻziga xos ohang chalingan. Guruh „fil naʼrasi" (inglizcha: *) nomini bergan bu ohangni guruh aʼzosi Tony Banks yaratgan. Buning uchun Banks Mike Rutherford gitarasini sempler bilan yozib olib, klavishli asbob registrining quyi qismida uch notani chalgan. Qoʻshiq rasman eʼlon qilinishidan oldin guruh aʼzolari uni „Elephantus" deb atagan.*

Klipi
-----

Qoʻshiq uchun sepia tonida melanxolik klip olingan. Klipda qoʻshiqda hikoya qilingan ota va oʻgʻil oʻrtasidagi janjal tasvirlangan. Yakuniy naqoratda uy boʻylab qor uchqunlari aylana boshlaydi. Pirovardida ota va oʻgʻil oʻrtasidagi tortishuv oʻgʻil qoʻlida tutgan qor sharida sodir boʻlayotgani tomoshabinga koʻrsatiladi.

Jamoa
-----

* Phil Collins — barabanlar, asosiy va bek vokal
* Tony Banks — klavishlar
* Mike Rutherford — solo-, ritm- va bass-gitara

Manbalar
--------

1. ↑  „New Releases: Singles" (PDF). *Music Week*. 19–oktyabr 1991–yil. 19-bet. Qaraldi: 19–iyun 2021–yil.`{{cite magazine}}`: CS1 maint: date format ()
2. ↑  Collins, Phil; Banks, Tony; Rutherford, Mike; Gabriel, Peter; Hackett, Steve*. Genesis: Chapter & Verse*. Macmillan, 2007 — 331 bet. ISBN 978-0-312-37956-8.

Havolalar
---------

Ushbu maqolani tinglang (2 daqiqa)noicon
Spoken Wikipedia iconBu audiofayl ushbu maqolaning 26-may, 2022-yil(2022-05-26)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
* „No Son of Mine!" YouTubeda
**Detektiv adabiyot** — jinoyatlarni ochish jarayoni tasvirlangan hikoya, qissa, romanlar. Bu janr asoschisi E. Po ("Morg koʻchasidagi qotillik",1841; va b. novellalar). D.a. mumtoz asarlarida jinoyatning ochilishi mantiqiy asosda tasvirlanadi (A. K. Doil, K. G. Chesterton, E. Gaborio, A. Kristi, R. Staut). Janrning keyingi taraqqiyoti D.a.da ijtimoiy-ruhiy motivlarning paydo boʻlishi (J. Simenon, Matsumoto Seytyo), qonun himoyachilarining jinoyatchilar dunyosi bilan bevosita ku-rashi tasvirlangan turli-tuman D.a. paydo boʻlishi (D. Hammett, R. T. Chand-ler va b.) bilan bogʻliq. Soʻnggi yarim asrda oʻzbek adabiyotida ham D.a. namunalari yaratilmoqda. (Shuhrat, "Bir kecha fojiasi"; Oʻ. Umarbekov, "Yoz yomgʻiri"; O. Muxtor, "Moʻʼjiza"; Tohir Malik, "Shaytanat" va b.)

Adabiyot
--------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
„**Nebomoreoblaka**" (ruscha: *Небомореоблака*, yaʼni, „Osmondengizbulutlar") — rossiyalik qoʻshiqchi Zemfira ijro etgan qoʻshiq. 2004-yilning 20-mayida Zemfiraning „Vendetta" nomli toʻrtinchi studiyaviy albomining birinchi singli oʻlaroq chiqarilgan. Qoʻshiqning ilk versiyasi elektron musiqa janrida boʻlib, albom uchun ogʻir, har-rok janriga xos versiya yozilgan. Qoʻshiqning matnini ham, musiqasini ham Zemfiraning oʻzi yozgan.

„Nebomoreoblaka" qoʻshigʻida ijtimoiy masalalar haqida soʻz boradi. Jurnalistlar va tahlilchilar fikriga koʻra, ashulada shou-biznes tanqid qilingan. Ashulada rus qoʻshiqchisi Valeriya ismi tilga olingani rus matbuotida keng muhokama qilindi. Zemfira bergan intervyularining birida albomning nomi „Vendetta" boʻlgani uchun „Endilikda qoʻshiqchi Valeriya kim uchun kuylashini bilaman" (ruscha: *Теперь я знаю кому поёт певица Валерия*) misrasini vendetta oʻlaroq talqin qilish mumkingligini aytdi, ammo shaxsan oʻzi Valeriyani dushman hisoblamasligini taʼkidladi.

Ashula tanqidchilar tomonidan yaxshi kutib olindi. Koʻpchilik tahlilchi „Nebomoreoblaka" qoʻshigʻining rok versiyasini olqishladi. Tanqidchilar bu versiyani Korn, Rammstein, Led Zeppelin, Deep Purple hamda Nine Inch Nails ijodiga ijobiy qiyosladilar. Ashulani yozib olishda quyidagi shaxslar ishtirok etgan: Oleg Pungin (barabanlar), Korney (bas-gitara) hamda Yuriy Saler (gitara).

Qoʻshiq Rossiyada keng tanildi hamda rus radio xit-paradida ikkinchi oʻringacha koʻtarildi. „Nebomoreoblaka" 2011-yil „Time Out" jurnali tomonidan tuzilgan „Hayotimizni oʻzgartirgan 100 qoʻshiq" (ruscha: *100 песен, изменивших нашу жизнь*) roʻyxatidan oʻrin oldi.

Jamoa
-----

* Zemfira — musiqa, ashula matni, vokal
* Oleg Pungin — barabanlar
* Korney — bas-gitara
* Yuriy Saler — gitara
* Bolshakov — injener
* Denis Yurovskiy — yordamchi

Manbalar
--------

1. ↑  „О новой песне Земфиры" (deadlink). *«Лефт.Ру»*. 2014-yil 16-martda asl nusxadan arxivlangan. Qaraldi: 2011-yil 2-sentyabr.
2. ↑  „«После выхода альбома я не имею к нему отношения»" (deadlink). *Русский Newsweek*. 2011-yil 18-avgustda asl nusxadan arxivlangan. Qaraldi: 2011-yil 2-sentyabr.
3. ↑  „Земфира «Вендетта»/мужской взгляд" (deadlink). *KM.RU Образование*. 2011-yil 18-avgustda asl nusxadan arxivlangan. Qaraldi: 2011-yil 2-sentyabr.
4. ↑  *Максим Тувим, Антон Милехин, Дмитрий Демидов.* „100 песен, изменивших нашу жизнь" (deadlink).  Time Out (2011-yil 13-dekabr). 2012-yil 23-fevralda asl nusxadan arxivlangan. Qaraldi: 2011-yil 22-dekabr.

Havolalar
---------

Ushbu maqolani tinglang (2 daqiqa)noicon
Spoken Wikipedia iconBu audiofayl ushbu maqolaning 9-iyul, 2022-yil(2022-07-09)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
* „Nebomoreoblaka" YouTubeda (jonli ijro)
**Hurliqo va hamro** — turkiy xalqlar orasida keng tarqalgan ishqiy-romantik doston; muallifi nomaʼlum, Fors xalq ertagi "Hurliqo" va uning Sayqaliy tomonidan oʻzbek tilida sheʼrga solingan "Qissai Hamroh va Hurliqo" varianti asosida yaratilgan, deb taxmin qilinadi. Doston oʻzbek (1908), turkman (1971, 1978) tillarida nashr etilgan. Bularda Hamro va uning akalari boshidan kechirgan turli sarguzashtlar hikoya qilinadi; sof sevgi, doʻstlik vatanpar-varlik gʻoyalari tarannum etiladi. Doston voqealari "Bulbuligoʻyo", "Choʻloq boʻri" kabi oʻzbek xalq ertaklaridagi mazmunga mos keladi. "H. va "H." hozirgi mangʻitlik Tursun baxshi repertuarida mavjud.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Diplomatiya daraja va martabalari** — davlat vakolatxonalarining diplomatiya xodimlari uchun beriladigan rasmiy unvonlar. "Oʻzbekiston Respublikasining diplomatiya xodimlari uchun diplomatiya daraja va martabalari belgilash toʻgʻrisida"gi qonunda (1992-yil 3 iyul), "Diplomatiya munosabatlari toʻgʻrisida"gi 1961-yilgi Vena konvensiyasi hamda xalqaro huquq normalari va qoidalariga muvofiq, Oʻzbekiston Respublikasi diplomatiya vakolatxonalari boshliklarining quyidagi 3 darajasi belgilangan: chet davlat boshligʻi huzurida akkreditatsiya qilinadigan (qarang Akkreditlash) Favqulodda va muxtor elchi; chet davlat boshligʻi huzurida akkreditatsiya qilinadigan Favqulodda va muxtor vakil; chet davlat Tashki ishlar vaziri huzurida akkreditatsiya qilinadigan Ishonchli vakil. Oʻzbekistonning chet davlatlardagi vakolatxonalari diplomatiya xodimlariga beriladigan xizmat unvonlari quyidagilar: Favqulodda va muxtor elchi; 1- va 2-darajali Favqulodda va muxtor vakil; 1- va 2-darajali maslahatchi; 1- va 2-darajali 1-ko-tib; 1- va 2-darajali 2-kotib; Uchinchi kotib; Attashe. Favqulodda va muxtor elchi, 1- va 2-darajali favqulodda va muxtor vakil martabalari Oʻzbekiston Respublikasi Prezidenti Farmonlari b-n, boshqa diplomatiya martabalari Oʻzbekistan Respublikasi Tashki ishlar vaziri buyrugʻi bilan beriladi. Diplomatiya martabalari mazkur vazirlikning rahbar va masʼul xodimlariga ham berilishi mumkin. Favqulodda va muxtor elchi, Favqulodda va muxtor vakil martabalari bir umrga beriladi. Boshqa diplomatiya martabasiga ega boʻlgan shaxslar Oʻzbekiston Respublikasi Tashqi ishlar vazirligi tizimidan pensiyaga chiqqan taqdirda ularning bu martabasi saqlanib qoladi.

Adabiyot
--------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Janubiy Koreya milliy madhiyasi
**Aegukga** (kāngāngī) — Koreya Respublikasining davlat madhiyasi. 1919 yilda Koreya Respublikasining Muvaqqat hukumati tomonidan An Chang Xo uni Shotlandiya xalq qo'shig'iga qo'shish orqali kuylashni boshladi, 1935 yilda esa "Koreya fantaziyasi "ga so'zlarni qo'shib kuyladi. Koreys bastakori An Ik Te va hozir ham uni kuylamoqda.

Qo'shiq matni mualliflari orasida Yun Chi Xo fikri , An Chang Ho fikri va Yun Chi Ho va Chui Pyong Hon hamkorlikdagi mish-mishlari bor. Koreya Respublikasining Muvaqqat hukumati qoʻshiq matnini Yun Chi Xo yozgan degan nazariya tufayli davlat madhiyasini oʻzgartirishga urindi, biroq u Muvaqqat madhiya prezidenti Kim Gu himoyasi orqali milliy madhiya sifatida qabul qilinishda davom etdi. Koreya Respublikasi hukumati. O'shandan beri u 1948 yilda hukumat o'rnatilgandan beri davlat madhiyasi sifatida qo'llanilib kelinmoqda va 2010-yilgi Milliy marosimlarda milliy madhiyaning kuylanishi yoki ijro etilishini talab qilish orqali davlat madhiyasining roli bilvosita tartibga solingan.

Lirik
-----

Davlat madhiyasi matni 1900-yillarning boshlarida yozilgan. Lirik haqida ikkita nazariya mavjud: Yun Chi-xo va An Chang- ho va Milliy tarixni yig'ish qo'mitasining rasmiy pozitsiyasi noma'lum. Lirik Yun Chi Xo Nazariyaga ko'ra, Yun Chi Xo 1907 yilda milliy madhiya uchun so'zlarni yozgan va keyinchalik uni o'z nomi bilan nashr etgan. Boshqa tomondan, Ahn Chang-ho yozganligi haqidagi da'vo, milliy madhiyani tarqatishda Ahn Chang-honing etakchilik qilganiga qaratilgan. Yaponiya mustamlakachilik davridagi koʻplab milliy madhiya nashrlari, shu jumladan 1908 yilda nashr etilgan "Himn qoʻshigʻi" lirik toʻplamiga kiritilgan nashrlarda Yun Chi Xo nazariyasiga koʻplab dalillar mavjud, masalan, Yun Chi Xoni lirik muallif , ammo An Chang-ho nazariyasi uchun empirik ma'lumotlarning etishmasligi.

Tarkibi
-------

Birinchi marta milliy madhiya Shotlandiyaning <Auld Lang Syne> qo'shig'i so'zlari bilan kuylandi ( Robert Berns tomonidan yozilgan va Uilyam Shild tomonidan yozilgan). Yangi qoʻshiq yozish zaruriyatini his qilgan An Ik-tae 1935-yil noyabrida G-major kalitida yangi kuy bastaladi va 1936-yil oktabrdagi Koreya talabalari xabarnomasida davlat madhiyasi haqidagi reklama eʼlon qilindi. Yangi ohang bilan milliy madhiyaning partiturasi 1942 yilda Nyu-Yorkdagi Koreya cherkovi nomi bilan nashr etilgan.
„**Ya svoboden!**" (ruscha: *Я свободен!*, yaʼni „Men ozodman!") — rus qoʻshiqchisi Valeriy Kipelov yozgan heavy metal janridagi qoʻshiq. Qoʻshiq matnini Kipelov Margarita Pushkina bilan hamkorlikda yozgan. Qoʻshiq ilk bor 1997-yil Kipelov hamda gitarachi Sergey Mavrin hamkorlikda chiqargan „Smutnoye vremya" albomida eʼlon qilingan. Ashula keyinchalik bir necha marta Kipelovning oʻzi, u tuzgan „Kipelov" guruhi hamda Mavrin tuzgan „Mavrin" guruhlari tomonidan qayta yozilgan va turli albom va singllar bilan eʼlon qilingan. Xususan, Mavrin „Krilya" nomi bilan qoʻshiqning instrumental versiyasini yozgan.

„Ya svoboden!" „Kipelov" guruhining eng taniqli qoʻshiqlaridan biridir. Kipelov aynan shu qoʻshiq tufayli yakkaxon karyerasida muvaffaqiyatga erishganini aytgan. 2015-yilda „Russkiy reportyor" jurnali tomonidan Rossiyadagi eng mashhur 100 ta sheʼrni aniqlash uchun oʻtkazilgan ijtimoiy tadqiqotda „Ya svoboden!" matni 15-oʻrinni egallagan. Roʻyxatga ham rus, ham xorijiy tillardagi sheʼrlar kiritilgan.

Qoʻshiqning lirik qahramoni suyuklisi hamda oʻtmishi bilan xayrlashib, oʻzini taqdirdan hamda odamlarning gap-soʻzlaridan ozod his qiladi. Kipelovning soʻzlariga koʻra, „Ya svoboden!" qoʻshigʻi uning ijodiy va shaxsiy hayotining maʼlum bir davrida yozilgan boʻlib, har doim ham uning hozirgi holatini aks ettirmaydi. Margarita Pushkinaning soʻzlariga koʻra, u yozgan matnning ilk versiyasi yakuniy versiyadan keskin farq qiladi. Pushkina boshida urushda halok boʻlgan askar haqida sheʼr yozgan boʻlgan.

Manbalar
--------

1. ↑  Valeriy Kipelov: "Mi eщe mojem sigrat s „Ariey" (Wayback Machine saytida 2009-01-18 sanasida arxivlangan) — Mail.ru
2. ↑  *Виталий Лейбин, Наталья Кузнецова.* „Слова не выкинешь. Какие песни мы поем в душе и какими стихами говорим".  rusrep.ru (2015-yil 26-iyun). 2016-yil 19-aprelda asl nusxadan arxivlangan. Qaraldi: 2016-yil 10-aprel.

Havolalar
---------

* „Ya svoboden!" YouTubeda
* „Krilya" YouTubeda (Mavrin yozgan instrumental)
*Ushbu maqola doktrina haqidadir. Shu nomli film uchun Dogma (film) maqolasiga qarang.*

**Dogma** (yun. dogma – fikr, qoida, taʼlimot):

1) qanday sharoitda qoʻllanishidan qatʼi nazar, tanqid koʻzi b-n tekshirilmay koʻr-koʻrona qabul qilinaveradigan qoida, dalil-isbotsiz muhokama. Dogmatik fikr bilish yoʻliga, fan taraqqiyotiga toʻsqinlik qiladi (qarang Dogmatizm);

2) ilohiyotda dindorlar uchun Yaratuvchi tomonidan joriy qilinganligi uchun majburiy hisoblangan, muhokama yuritmasdan eʼtiqod qilinadigan ilohiy taʼlimotga empirizm nuqtai nazaridan berilgan baho (qarang Aqida).  Biror din, ideologiya yoki boshqa tashkilot tomonidan qabul qilingan va muhokama qilinishi taqiqlangan ishonch yoki doktrinadir.

Huddi shuningdek, ilohiy aqidani rad qiluvchi ateistik gʻoyalarini koʻr-koʻrona qabul qilinaverishga dogmatik ateizm deyiladi.

Yana qarang
-----------

* Dogmatizm
* Din
* Fan

Manbalar
--------

1. ↑  OʻzME. Birinchi jild. Toshkent, 2000-yil
2. ↑  „Dogmatic Atheism".

|  |  |
| --- | --- |
| Arastu va Aflotun | *Falsafaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
„**Black Black Heart**" (tarjimasi „Qop-qora yurak") — kanadalik xonandalar David Usher hamda Jeff Pearce tomonidan yozilgan qoʻshiq. Usherning 2001-yil eʼlon qilingan „Morning Orbit" albomining ikkinchi singli sifatida chiqarilgan. Qoʻshiq Germaniya, Niderlandiya va Shveysariyada kichik xitga aylangan, Gretsiyada esa uchinchi pogʻonaga koʻtarilib, mamlakatning singllar xit-paradidan 25 haftadan koʻproq vaqt davomida tushmagan. Qoʻshiqning klipi ikkita „MuchMusic Video" mukofotiga sazovor boʻlgan.

„Black Black Heart" qoʻshigʻining uch versiyasi mavjud. Albomga kiritilgan hamda radio uchun hozirlangan versiyalarida Usher bilan bir qatorda „My Brilliant Beast" guruhi aʼzosi Julie Galios (talaffuzi: *Juli Galios*) kuylagan. Albomga yashirin trek sifatida kiritilgan hamda „Black Black Heart 2.0" deb ataladigan rock versiyada esa kanadalik xonanda Kim Bingham (talaffuzi: *Kim Bingam*) kuylagan.

Qoʻshiq naqoratida Léo Delibes yozgan „Lakmé" operasining sopranolar uchun moʻljallangan mashhur „Gul dueti" (fransuzcha: *Sous le dome épais*) dueti ishlatilgan. Usher qoʻshiqni fransuz tilida ham yozgan. Fransuzcha versiyada kanadalik qoʻshiqchi Marie-Mai (talaffuzi: *Meri Mey*) kuylagan. Tayvanlik xonandalar Rene Liu bilan Stanley Huang „Black Black Heart" qoʻshigʻini „Alohida sayohat" (xitoycha: 分开旅行 / Fēnkāi lǚxíng) nomi bilan xitoy tilida kuylagan.

Klipi
-----

„Black Black Heart" qoʻshigʻi uchun olingan klipda Usher tunda katta turar-joy binosidagi kvartirada qoʻshiq kuylayotgani tasvirlangan. Video davomida ayni imoratdagi boshqa kvartiralarda turgʻunlar umuman olganda odatiy ishlarni qilayotganini koʻrsatadigan. Klip 2002-yilda „Eng yaxshi post-produksiya" (Kurt Ritchie (talaffuzi: *Kurt Richi* uchun) va Jeff Campbell (talaffuzi: *Jeff Kempbell*) uchun) hamda „Eng yaxshi pop video" (Usher uchun) nominatsiyalarida ikkita „MuchMusic Video" mukofoti bilan taqdirlangan.

Manbalar
--------

1. ↑  „Black Black Heart". *AllMusic*. Qaraldi: 13-iyun 2022-yil.
2. ↑  „Swollen Members Clean Up At MuchMusic Awards". *Billboard* (17-iyun 2002-yil). Qaraldi: 13-iyun 2022-yil.

Havolalar
---------

* „Black Black Heart" YouTubeda (albom versiyasi)
* „Black Black Heart" YouTubeda (rock versiya)
* „Black Black Heart" YouTubeda (fransuzcha versiya)
* „Alohida sayohat" YouTubeda (xitoycha versiya)
Bu atamaning boshqa maʼnolari ham mavjud. Qarang: Ayoz (maʼnolari).

**Ayoz** – turkiy xalqlar topishmoqli ertaklarida an’anaviy kahramon. Dono va tadbirkor. Oddiy xalq himoyachisi, sezgir va soʻzamol, kishilar qalbiga yoʻl topa biladigan kishi. Har bir soʻzi, harakat va holati ta’limiy-didaktik ahamiyatga ega. "Ayoz, koʻrgan kuningni unutma, xom chorigʻingni quritma" maz-munidagi maqollar A. haqidagi ertak va rivoyatlar ta’siri natijasida yuzaga kelgan.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Apellyatsiya** (lot. appellatio — mu-rojaat qilish; shikoyat qilish; norozilik bildirish) — sud hukmi ustidan shikoyat arizasi berishning bir shakli. A. Fran-siya jinoyat-protsessual kodeksiga (1808-yil), jahonning boshqa ko‘pchilik davlat-lari jinoyat-protsessual qonunlariga kiritilgan. O‘zRda 1994-yil 22 sentabrda qabul qilingan va 1995 yil 1 apreldan amalga kiritilgan Jinoyat-protsessual kodeksida ushbu tartib ko‘rsatilmagan, ammo A. tartibida ish ko‘rishning ayrim aniq masalalariga oid qismlari yangi JPKning 490-moddasida nazarda tutil-gan qoidaga ko‘ra, A. kassatsiya instansi-yasida ish ko‘radigan sudda qo‘llaniladi. Sud hukmi ustidan A. tartibida shikoyat berish yo‘l qo‘yilgan davlatlarning ji-noyat-protsessual qonunida A. tushuncha-si 2-bosqich sudida jinoyat ishini maz-munan hal qilish uchun yangidan ko‘rish mumkinligini bildiradi. A. sudi (2-bosqich sudi) hukmning qonuniyligi va asosligini faqat shikoyat (protest)da ko‘rsatilgan holatlar bo‘yicha tekshiradi. A. sudi ishdagi yozma materiallarga taya-nib, o‘z qarorini qabul qiladi. Bu sudda 1-instansiya sudida so‘roq qilingan gu-voxlar takroran so‘roq qilinmaydi, da-lillarni bevosita va og‘zaki tekshirish, sud ishlarini yuritishdagi tortishuv, mahkumni himoya huquqi b-n ta’minlash va ishni uzoq muddat davomida ko‘rishdek holatlar chegaralanadi.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
„**Goluboy vagon**" (ruscha: *Голубой вагон*, yaʼni „Moviy vagon") — Cheburashka va Timsoh Gena personajlari haqidagi „Shapoklyak" sovet multfilmi uchun yozilgan qoʻshiq. 1974-yil yozib olingan. Qoʻshiq matnini shoir va teleboshlovchi Eduard Uspenskiy yozgan, kuyini esa Vladimir Shainskiy bastalagan. Multfilmda Timsoh Gena personaji ovozini Vasiliy Livanov yozgan boʻlsa-da, „Goluboy vagon" qoʻshigʻini Vladimir Ferapontov ijro etgan. Ferapontov Shapoklyak va bolalardan tashqari multfilmdagi barcha qahramon ovozini yozgan.

Gena va Cheburashkaning sarguzashtlari haqidagi multfilm Shainskiy uchun animatsiyadagi ilk ishi boʻlgan. Uspenskiy qoʻshiq yozilgan paytga kelib ancha tanilgan boʻlgan, garchi u oʻz personajlarida „pionerlik fazilatlari yoʻqligi" uchun tanqidga uchrab kelgan boʻlsa-da. Uspenskiy „Goluboy vagon" qoʻshigʻi matniga katta eʼtibor qaratgan hamda matn ustida uzoq ishlagan. Shuningdek, u multfilmni hozirlash bosqichlarini ehtiyotkorlik bilan nazorat qilgan.

1970-yillarda Sovet Ittifoqida koʻplab istirohat bogʻlarida bolalar temir yoʻllarining vagonlari moviy rangga boʻyalgan. 1980-yillarda Moskva-Rostov va Irkutsk-Moskva poyezdlarining vagonlari belidan qizil chiziq oʻtgan koʻk rangga boʻyalgan. Moskva-Kiyev va Moskva-Minsk yoʻnalishidagi poyezdlar esa moviy rangga boʻyalgan.

„Goluboy vagon" qoʻshigʻi matni ijobiy boʻlishiga qaramay, uning ohangi unga gʻamgin tus bagʻishlaydi. Ashulada muallif orta qolayotgan yoqimli lahzalar haqida qaygʻuradi. Hozirgi kunni yana bir yilga uzaytirish istagi haqidagi satr esa muallifning hayot tez suratda oʻtib borayotganidan qaygʻuda ekanligini ifodalaydi. Ayni damda, qoʻshiq oʻtmishni oʻtmishda qoldirib, kelajakka umid bilan qarashga chorlaydi.

Manbalar
--------

1. ↑  „Владимир Шаинский. Любимые песни «Голубой вагон», «Облака, белогривые лошадки», «На дальней станции сойду» и многие другие". *Meduza* (26-dekabr 2017-yil). Qaraldi: 22-iyun 2022-yil.
2. ↑  *Kuriy, Sergey* „Как создавались песни к мультфильмам про Чебурашку? Памяти Владимира Шаинского". *Shkola Jizni* (25-yanvar 2018-yil). Qaraldi: 22-iyun 2022-yil.

Ushbu maqolani tinglang (1 daqiqa)noicon
Spoken Wikipedia iconBu audiofayl ushbu maqolaning 9-iyul, 2022-yil(2022-07-09)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar).

Havolalar
---------

* „Goluboy vagon" YouTubeda
**Osmondagi bolalar** — Zulfiqor Musoqov ishlagan komediyali drama film. 2002-yilda suratga olingan drama.

Mazmuni
-------

Film toʻrt doʻstlar hayoti, orzu umidlari va qiyinchiliklari haqida.
Hamdam, Xurshid, Javohir va Baxtiyor har xil boʻlishsa-da, bolalikdan birga oʻsgan doʻstlardir. Baxtiyorning oilada besh kishi, bobosi, otasi, onasi, ukasi, oiladagi eng yaqin insoni bobosi. Xurshid otasi esa — mashhur rejissor va ayni damda ssenariy va gʻoya yoʻqligi sababli film olmay qoʻygan. Kinematograf ishqibozi Hamdam novvoy boʻlib ishlaydi, oilada toʻrt nafar — onasi, singlisi va ichkilikka ruju qoʻygan otasi bilan 2 xonali kvartirada yashaydi. Javohirning otasi esa — tramvay haydovchisi.
Kunlarning birida ularning sinfiga yangi bir oʻquvchi qiz qoʻshiladi — Lola, bosh qahramonlarning hammasi uni sevib qoladi.

Doʻstlar birga ulgʻayishadi, birga ilk bora chekishadi, Baxtiyorning otasiga tegishli Mercedes-Benz W140 avtomobilini ham birga buzib, birga tuzatishadi.

Birinchi muhabbatni ham birga boshdan kechirishadi — ularning ishqi sinfga yangi kelgan Lola ismli qizga tushadi. Bu ularning orasiga nifoq soladi; Hamdam va Javohir hatto bir-birlari bilan olishadilar, biroq Lola ota-onasi bilan Londonga joʻnab ketadi.

Manbalar
--------

1. ↑

| * k
* m
* t
Zulfiqor Musoqov filmlari |
| --- |
| 
* Askarlar ertagi (1990)
* Abdullajon (1991)
* Bomba (1995)
* Yaratganga shukur (1997)
* Kichkina tabib (1998)
* Osmondagi bolalar (2002)
* Osmondagi bolalar-2 (2003)
* Oʻzimizning odam (2005)
* Vatan (2006)
* Qoʻrgʻoshin (2011)
* Qovun (2012)
* Novda (2015)
* Xazonrezgi (2016)
* Berlin — Oqqoʻrgʻon (2018)
* Osmondagi bolalar-3 (2023)

 |


  


|  |  |
| --- | --- |
| Film tasmasi | *Filmga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
„**Oʻshal damlar**" — oʻzbek xonandasi Yahyobek Moʻminov ijro etgan qoʻshiq. 1998-yil eʼlon qilingan. Ashula musiqasini Farid Usmon sheʼriga Moʻminovning oʻzi bastalagan. „Oʻshal damlar" Moʻminov repertuaridagi eng taniqli qoʻshiqlarning biri boʻlib, unga katta shuhrat olib kelgan.

Moʻminov koʻpchilik undan qoʻshiqni oʻzi yozgani yoki ustoz sanʼatkorlar yozgani haqida soʻrashini aytgan. Ayrimlar hatto „Oʻshal damlar" qoʻshigʻi kuyi „oʻgʻirlangan" deb taxmin qilgan. Xonandaning soʻzlariga koʻra, qoʻshiqni oʻzbek milliy qoʻshiqlaridan ilhomlanib oʻzi yozgan. Qoʻshiq uchun 1990-yillar yakunida hamda 2010-yillarning oʻrtasida ikki klip suratga olingan.

Manbalar
--------

1. ↑  *Sattarov, Abduqodir* „Яҳёбек мунажжимлар башоратига ишонади… ми?". *Дунё ўзбеклари* (24-oktyabr 2016-yil). Qaraldi: 5-iyul 2022-yil.
2. ↑  „Yahyobek Moʻminov bilan ochiq suhbat". *YouTube* (22-oktyabr 2020-yil). Qaraldi: 29-avgust 2022-yil.

Havolalar
---------

* „Oʻshal damlar" YouTubeda
* Yahyobek Moʻminov bilan suhbat YouTubeda
„**Spokoynaya noch**" (ruscha: *Спокойная ночь*, yaʼni „Xayrli tun") — „Kino" sovet rok musiqa guruhi ijro etgan qoʻshiq. Guruhning 1988-yil eʼlon qilingan „Gruppa krovi" studiyaviy albomiga toʻrtinchi trek oʻlaroq kiritilgan. Shuningdek, qoʻshiq „Posledniy geroy" (1989) va „Istroiya etogo mira" (2000) terma albomlariga hamda „Akusticheskiy konsert" (1996) diskiga kiritilgan. Qoʻshiqni bir necha xonanda va guruh, jumladan, „Alisa" guruhi hamda xonanda Rikoshet kaver qilgan.

Tarona matnini va kuyini guruh solisti Viktor Soy yozgan, guruh gitarachisi Yuriy Kasparyan esa uning solosini bastalagan. „Spokoynaya noch" qoʻshigʻi ilk bor Leningrad rok-klubining 1987-yilda boʻlib oʻtgan IV festivalida ijro etilgan. Ovoz rejissori Aleksey Vishnyaning soʻzlariga koʻra, „Spokoynaya noch" qoʻshigʻining ilk versiyasi „Neizvestniye pesni" (1992) albomiga kiritilgan qoʻshiqlar bilan bir qatorda yozib olingan.

Relizlari
---------

„Spokoynaya noch" qoʻshigʻi 1988-yilning 19-yanvarida „Rok" filmida premyera qilingan. Ilk audioversiyasi 1988-yil „Gruppa krovi" albomida eʼlon qilingan boʻlib, unda taronaning davomiyligi — 6:08. 1989-yil „Posledniy geroy" terma albomida yaxshiroq sifatda eʼlon qilingan. Mazkur versiyasining davomiyligi — 6:24.

1996-yil „Moroz Records" leybli „Akusticheskiy konsert" diskini chiqargan. Albomdan qoʻshiqning 1987-yil Moskva kvartiralaridan birida yozib olingan versiyasi oʻrin olgan. Ushbu versiyaning davomiyligi — 4:08. 1996-yil „Noch" albomi qayta nashr qilingan. Unga „Spokoynaya noch" qoʻshigʻining ikki bandli, davomiyligi atigi 2:46 boʻlgan versiyasi kiritilgan. 2020-yilga kelib ushbu yozuvning toʻliq versiyasi eʼlon qilingan (davomiyligi — 4:31)

Jamoa
-----

* Viktor Soy — vokal, gitara
* Yuriy Kasparyan — gitara
* Georgiy Guryanov — barabanlar
* Igor Tixomirov — bas gitara
* Andrey Sigle — klavishalar

Manbalar
--------

1. ↑  Chernin, Anton*. Наша музыка* (ruscha). Sankt-Peterburg: Amfora, 2006 — 638 bet. ISBN 5-367-00238-2.
2. ↑  Nadejda Sashina; Vasiliy Solovyov; Liliya Shitenburg*. Новейшая история отечественного кино. 1986-2000* (ruscha), Sankt-Peterburg, 2002 — 760 bet. ISBN 5-901586-04-2.

Havolalar
---------

* „Spokoynaya noch" YouTubeda
**Yer poʻsti tebranma harakatlari**, epeyrogenik harakatlar — Yer poʻstida sodir boʻladigan doimiy tektonik harakatlar. Yer kurrasining hamma qismida sodir boʻlib, uzluksiz davom etadi. Ye.p.t.h. natijasida ayrim qitʼalar va bir necha yoki oʻnlab km2 keladigan maydonlar koʻtarilishi yoki pasayishi mumkin. Bu hodisa Yer geologik rivojlanish tarixining barcha davrlarida davom etgan.

E.p.t.h. rivojlanishining asosiy qonuniyatlari va ularning Yer geologik tuzilishidagi ahamiyati A.P.Karpinskiy tomonidan koʻrsatib oʻtilgan. Tadqiqotlar davomida Ye. p.t. h.ning umumiy va toʻlqinsimon turlari aniqlangan. Umumiy turlari butun qitʼa yoki uning katta qismini egallagan keng hududlarning bir vaqtda koʻtarilishi va pasayishida namoyon boʻladi. Toʻlqinsimon turlari umumiy tebranishlar ustiga qoplanadi va Yer yuzasi har qaysi yirik hududini uzoq muddatli koʻtarilish yoki bukilish zonalariga parchalashi bilan ifodalanadi. Bu harakatlar Yer yuzasi relyefi va fatsiyalarning boʻlinishi va choʻkindi yotqiziklarning qalinligida koʻrinadi. Ye. p. t. h.ni oʻrganish usullari Yer poʻsti harakatlarining davom yiligiga qarab tanlanadi. Yaqin zamonlarda (va tarixiy, golotsen davri — 10 ming yil) namoyon boʻlgan harakatlar — geodezik asboblar (nivelir, teodolit, futshtok, deformometr), arxeologikva geomorfologik usullar bilan, yangi davrdagi (25—40 mln. yil oldin) Ye. p. t. h. geomorfologik va geologik usullar bilan, Yer poʻstining qad. (neogendan oldingi) tebranma harakatlari asosan geologik usul bilan oʻrganiladi. Shu maʼlumotlar asosida qad. geografik sharoitni koʻrsa-tuvchi haritalar tuziladi. Haritalarda quruqlik, dengiz va uning sohili, koʻtarilma, bukilma, choʻkmalar qanday yoshdagi togʻ jinslaridan tashkil topganligi, ularning qalinligi, fatsiyalari koʻrsatiladi.

E. p. t. h.ni oʻrganish katta amaliy ahamiyatga ega. Chunki u foydali qazilma konlari (neft, gaz, koʻmir, choʻkindi rudalar Gʻe, Mp, fosforitlar, boksitlar va b.) bilan bogʻliq boʻlgan choʻkindi jinslar formatsiyalarining Yer poʻstidagi taqsimlanish qonuniyatlarini aniqlashda yordam beradi. Yirik binolar, suv omborlari va b. qurishda ham muhimdir.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Andrey Andreyevich Voznesenskiy** (ruscha: *Андре́й Андре́евич Вознесе́нский*; 1933-yil 12-may, Moskva — 2010-yil 1-iyun, Moskva) — rus shoiri. Sheʼrlari oʻta zamonaviylashtirilganligi, murakkab obrazliligi va ritmik tizimi b-n ajralib turadi. „Aksildunyolar" (1964), „Vitraj ishlari ustasi" (1976), „Adashtiruv" (1978) toʻplamlari, „Ustalar" (1959), „Lonjyumo" (1963). „Oza" (1964), „Avos" (1972), „Choh" (1986) va boshqa poemalar muallifi. Voznesenskiyning „Video—sheʼriyat", „Rossiya—qimorxona", „Chalkash shamollararo" kabi sheʼriy va nasriy kitoblari nashr qilingan. Shoʻro tuzumi davrida Voznesenskiy haqgoʻyligi, adolatparvarligi uchun taʼqibga uchragan. 1966-yilgi Toshkent zilzilasi paytida Toshkentda boʻlib, „Toshkentga yordam bering!" dostonini yozgan. Voznesenskiy Alisher Navoiy haqida „Alisher Navoiy — ulugʻ shoir… Navoiyning ming yillarga tatirli ahamiyati bor…", deb unga yuksak baho bergan.

„Mangu rizq" asari Sirojiddin Sayyid tomonidan oʻzbek tiliga tarjima qilingan (1990).

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |